
AKTYVIOSIOS ELEKTROS ENERGIJOS TIEKIMO BLINSTRUBIŠKIŲ KATILINEI 
TECHNINĖ SPECIFIKACIJA

I. SĄVOKOS IR SUTRUMPINIMAI
1.1. Įsigyjančioji organizacija  – UAB „Raseinių šilumos tinklai“.
1.2. Tiekėjas –Pirkime dalyvaujantis ūkio subjektas, įskaitant ūkio subjektų grupę, o sudarius Sutartį – ją su Įsigyjančiąja organizacija sudaręs ūkio subjektas.
1.3. Sutartis – Įsigyjančiosios organizacijos ir Pirkimą laimėjusio Tiekėjo sudaryta aktyviosios elektros energijos tiekimo sutartis.
1.4. Pirkimas – Įsigyjančiosios organizacijos vykdomas aktyviosios elektros energijos tiekimo Blinstrubiškių katilinei pirkimas.
II. PIRKIMO OBJEKTAS
2.1. Pirkimo objektas – aktyviosios elektros energijos tiekimas Blinstrubiškių katilinei.
2.2. Pirkimo objektas į atskiras dalis neskaidomas.
III. PIRKIMO OBJEKTO APIMTYS
3.1. Preliminarus aktyviosios elektros energijos kiekis per 12 (dvylikos) mėnesių tiekimo laikotarpį:
						                                                                                       1 lentelė
	Įsigyjančioji organizacija
	Įmonės kodas
	Objektas
	Preliminarus kiekis, kWh

	UAB „Raseinių šilumos tinklai“
	172412113
	Blinstrubiškių katilinė
	50 000 

	
	
	Iš viso:
	50 000



3.2. Nurodytas 50 000 kWh elektros energijos kiekis yra preliminarus. Elektros energija bus perkama pagal faktinį Blinstrubiškių katilinės poreikį, nustatomą pagal apskaitos prietaisų duomenis. Įsigyjančioji organizacija neįsipareigoja nupirkti viso preliminaraus elektros energijos kiekio. Bendras per Sutarties vykdymo laikotarpį įsigyjamas elektros energijos kiekis negali viršyti 55 000 kWh.
3.3. Įsigyjančioji organizacija sutinka, kad Pirkime dalyvaujantys Tiekėjai pasiūlymams parengti iš elektros energijos skirstomųjų tinklų operatoriaus gautų Blinstrubiškių katilinės istorinius aktyviosios elektros energijos suvartojimo duomenis, užfiksuotus 15 minučių intervalais. Objektas identifikuojamas pagal šios techninės specifikacijos 4.1. punkto 2 lentelėje nurodytą ESO objekto numerį, o Įsigyjančiosios organizacijos kodas nurodytas 3.1. punkto 1 lentelėje.
IV. SUTARTINIŲ ĮSIPAREIGOJIMŲ VYKDYMO VIETA
4.1. Aktyviosios elektros energijos tiekimo vieta:
					                                                                                                      2 lentelė
		Objektas
	ESO objekto numeris
	Objekto adresas
	Skaitiklio numeris

	Blinstrubiškių katilinė
	68018513
	Dvaro g. 6A, Blinstrubiškių k., Paliepių sen., LT-60345 Raseinių r. sav.
	SAG0000000015102



V. REIKALAVIMAI PIRKIMO OBJEKTUI
5.1. Ataskaitinis laikotarpis – vienas kalendorinis mėnuo. Per ataskaitinį laikotarpį faktiškai suvartotas aktyviosios elektros energijos kiekis nustatomas pagal skirstomųjų tinklų operatoriaus pateiktus galutinius apskaitos duomenis, fiksuojamus 15 minučių intervalais.
5.2. Aktyviosios elektros energijos vieneto kainą be PVM sudaro:
	5.2.1. kintamoji kainos dalis – elektros energijos biržos „Nord Pool“ kitos paros rinkoje atitinkamam 15 minučių laikotarpiui paskelbta Lietuvos kainų zonos elektros energijos kaina Eur/kWh;
	5.2.2. fiksuotoji kainos dalis – Tiekėjo pasiūlyme nurodyta marža Eur/kWh.
5.3. Tiekėjo marža visą Sutarties vykdymo laikotarpį nekeičiama.
5.4. Elektros energijos balansavimą užtikrina Tiekėjas pats arba per už balansą atsakingą šalį. Visos su balansavimu susijusios Tiekėjo išlaidos turi būti įskaičiuotos į Tiekėjo maržą ir negali būti papildomai apmokestinamos.
5.5. Tiekėjas privalo nuo faktinės elektros energijos tiekimo pradžios užtikrinti tinkamą aktyviosios elektros energijos tiekimo ir balansavimo paslaugų vykdymą. Tiekėjas neatsako už elektros energijos tiekimo sutrikimus, atsiradusius dėl perdavimo ar skirstomųjų tinklų operatorių veiksmų, tinklų gedimų, planinių atjungimų ar nenugalimos jėgos aplinkybių, išskyrus atvejus, kai sutrikimas kilo dėl Tiekėjo kaltės.
5.6. Įsigyjančioji organizacija atsiskaito už faktiškai per ataskaitinį kalendorinį mėnesį suvartotą aktyviąją elektros energiją. Mokėtina suma apskaičiuojama pagal kiekvieno 15 minučių intervalo faktiškai suvartotą elektros energijos kiekį ir šios techninės specifikacijos 5.2 punkte nustatytą elektros energijos kainą.
5.7. Tiekėjo marža apima visas Tiekėjo išlaidas, susijusias su elektros energijos tiekimo organizavimu, balansavimu ir Sutarties administravimu. Jokie papildomi Tiekėjo mokesčiai, antkainiai ar priemokos Įsigyjančiajai organizacijai negali būti taikomi. Ši nuostata netaikoma teisės aktų nustatytiems reguliuojamiems mokesčiams ir įmokoms, jeigu jie pagal taikomą atsiskaitymo modelį mokami Tiekėjui.
VI. SUTARTINIŲ ĮSIPAREIGOJIMŲ VYKDYMO TVARKA IR TERMINAI
6.1. Tiekėjas visą aktyviosios elektros energijos tiekimo laikotarpį privalo turėti teisės aktų nustatyta tvarka išduotą ir galiojantį leidimą vykdyti nepriklausomo elektros energijos tiekimo veiklą. Apie leidimo galiojimo sustabdymą ar panaikinimą Tiekėjas privalo nedelsdamas raštu informuoti Įsigyjančiąją organizaciją.
VII. TIEKĖJO IR ĮSIGYJANČIOSIOS ORGANIZACIJOS ĮSIPAREIGOJIMAI
7.1. Tiekėjas ne vėliau kaip iki po ataskaitinio kalendorinio mėnesio einančio mėnesio 10 dienos pateikia Įsigyjančiajai organizacijai PVM sąskaitą faktūrą per Sąskaitų administravimo bendrąją informacinę sistemą (SABIS).
7.2. Kartu su PVM sąskaita faktūra Tiekėjas Įsigyjančiosios organizacijos atsakingam asmeniui elektroniniu paštu pateikia elektros energijos kainos apskaičiavimo detalizaciją. Joje turi būti nurodytas kiekvieno 15 minučių intervalo faktiškai suvartotas elektros energijos kiekis, tam intervalui pritaikyta elektros energijos biržos „Nord Pool“ Lietuvos kainų zonos kaina, Tiekėjo marža ir apskaičiuota mokėtina suma.
	Atsakingas asmuo
	El. paštas

	Sigitas Klimas
	sigitas.klimas@raseiniust.lt


7.3. Įsigyjančioji organizacija turi teisę pakeisti atsakingą asmenį ar jo kontaktinius duomenis, apie tai raštu informuodama Tiekėją. Toks pakeitimas nelaikomas Sutarties pakeitimu.
VIII. SUTARTIES GALIOJIMAS IR ELEKTROS ENERGIJOS TIEKIMO LAIKOTARPIS
8.1. Sutartis įsigalioja 2026 m. gruodžio 1 d., jeigu iki šios datos ją yra pasirašiusios abi Šalys, ir galioja iki 2027 m. lapkričio 30 d., išskyrus Sutartyje nustatytus ankstesnio jos nutraukimo atvejus. Elektros energijos tiekimo laikotarpis ir ankstesnio tiekimo užbaigimo sąlygos nustatyti šios techninės specifikacijos 8.2–8.4 punktuose. Pasibaigus Sutarties galiojimo terminui arba elektros energijos tiekimui, lieka galioti Sutarties 9.5 punkte nurodytos nuostatos.
8.2. Aktyviosios elektros energijos tiekimo laikotarpis – nuo 2026 m. gruodžio 1 d. iki 2027 m. lapkričio 30 d., išskyrus ankstesnio tiekimo užbaigimo ar Sutarties nutraukimo atvejus.
8.3. Tiekėjas iki 2026 m. gruodžio 1 d. privalo atlikti visus nuo jo priklausančius veiksmus, būtinus elektros energijos tiekimui Blinstrubiškių katilinės objektui pradėti, įskaitant teisės aktų ir skirstomųjų tinklų operatoriaus nustatytus tiekėjo pakeitimo veiksmus. Elektros energijos tiekimas turi būti pradėtas 2026 m. gruodžio 1 d. Vėlesnė faktinė tiekimo pradžia nekeičia 8.2 punkte nustatytos tiekimo laikotarpio pabaigos.
8.4. Elektros energijos tiekimas pagal Sutartį baigiamas 2027 m. lapkričio 30 d. Jeigu šios techninės specifikacijos 3.2 punkte nustatytas maksimalus 55 000 kWh kiekis pasiekiamas anksčiau, tiekimas pagal Sutartį baigiamas pasiekus šį kiekį. Tiekimo pabaiga neatleidžia Šalių nuo pareigos atsiskaityti už pagal Sutartį patiektą elektros energiją ir atsakomybės už Sutarties vykdymo metu padarytus pažeidimus.








Techninės specifikacijos priedas Nr.1
1. PAPILDOMA INFORMACIJA APIE ELEKTROS ENERGIJOS GAMYBĄ
          Įsigyjančioji organizacija yra gaminantis vartotojas ir dalį elektros energijos poreikio dengia iš atsinaujinančių energijos šaltinių. Elektros energija gaminama:
       1.1. Iš nuosavų saulės elektrinių; 
  1.2. Papildomai naudojama elektros energija iš pagal sutartį valdomos (išnuomotos) vėjo jėgainės. 
	Eil. Nr.
	Elektrinės tipas
	Adresas
	Įrengtoji galia (kW)
	Nuosava / nuoma
	Pastabos

	1
	Saulės elektrinė
	Rytų g.6, Ariogala
	85 kW
	Nuosava
	Baigta

	2
	Saulės elektrinė
	Pieninės g.2, Raseiniai
	20 kW
	Nuosava
	Baigta

	3
	Saulės elektrinė
	Žemaičių g.9, Raseiniai
	99 kW
	Nuosava
	Baigta

	4
	Vėjo elektrinė
	Gujėnų k., Radviliškio r. 
	290 kW
	Nuoma
	Pagal sutartį 



Įsigyjančiosios organizacijos iš atsinaujinančių energijos išteklių gaunama elektros energija iš dalies  padengia Blinstrubiškių katilinės elektros energijos poreikį. Likęs elektros energijos kiekis bus perkamas vykdant atvirą konkursą CVP IS priemonėmis.

	Veiksmas 
	Pareigos, vardas ir pavardė
	Parašas
	Data

	Duomenis ir informaciją pateikė
	Inžinierius Sigitas Klimas

